Document ID: 31992R3890

ΚΑΝΟΝΙΣΜΟΣ (ΕΟΚ) αριθ. 3890/92 ΤΗΣ ΕΠΙΤΡΟΠΗΣ της 28ης Δεκεμβρίου 1992 που τροποποιεί ορισμένες πράξεις σχετικά με την εφαρμογή της κοινής οργανώσεως αγοράς στον τομέα του προβείου και αιγείου κρέατος λόγω αλλαγής ορισμένων κωδικών ΣΟ
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 234/79 του Συμβουλίου της 5ης Φεβρουαρίου 1979 σχετικά με τη διαδικασία προσαρμογής της ονοματολογίας του κοινού δασμολογίου για τα γεωργικά προϊόντα (1), όπως τροποποιήθηκε από τον κανονισμό (ΕΟΚ) αριθ. 3208/89 (2), και ιδίως το άρθρο 2 παράγραφος 2,
Εκτιμώντας:
ότι, ο κανονισμός (ΕΟΚ) αριθ. 2505/92 της Επιτροπής της 14ης Ιουλίου 1992 που τροποποιεί τα παραρτήματα Ι και ΙΙ του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (3) επέφερε ορισμένες τροποποιήσεις στην ονοματολογία στον τομέα του προβείου και αιγείου κρέατος και ότι είναι γι' αυτό ανάγκη να προσαρμοστεί ο κανονισμός (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 περί κοινής οργανώσεως αγοράς στον τομέα του βοείου κρέατος (4), όπως τροποποιήθηκε τελευταία από τον κανονισμό (ΕΟΚ) αριθ. 2069/92 (5), όπως επίσης και σειρά άλλων πράξεων του εν λόγω τομέα-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβείου και Αιγείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΟΚ) αριθ. 2641/80 του Συμβουλίου της 14ης Οκτωβρίου 1980 περί παρεκκλίσεως από ορισμένους όρους εισαγωγής, που προβλέπονται στον κανονισμό (ΕΟΚ) αριθ. 1837/80 περί κοινής οργανώσεως της αγοράς στον τομέα του προβείου και αιγείου κρέατος (6), όπως τροποποιήθηκε τελευταία από τον κανονισμό (ΕΟΚ) αριθ. 3939/87 (7), η πρώτη περίπτωση αντικαθίσταται από το ακόλουθο κείμενο:
"- η έκδοση πιστοποιητικών εισαγωγής για προϊόντα που υπάγονται στις διακρίσεις 0104 10 30, 0104 10 80 και 0104 20 90 και στην κλάση 0204 της συνδυασμένης ονοματολογίας, καταγωγής τρίτης χώρας, που έχει αναλάβει να περιορίσει τις εξαγωγές της προς την Κοινότητα, δεν πρέπει να υπερβαίνει, για κάθε ημερολογιακό έτος, τη συνολική ποσότητα που καθορίζεται στη συμφωνία αυτοπεριορισμού που έχει συναφθεί με την Κοινότητα."
Άρθρο 2
Ο κανονισμός (ΕΟΚ) αριθ. 2668/80 της Επιτροπής της 17ης Οκτωβρίου 1980 περί καθορισμού των λεπτομερειών εφαρμογής των εισφορών στον τομέα του αιγοπροβείου κρέατος (8), όπως τροποποιήθηκε τελευταία από τον κανονισμό (ΕΟΚ) αριθ. 3939/87, τροποποιείται ως εξής:
1. Στο άρθρο 1, η παράγραφος 1 αντικαθίσταται από το ακόλουθο κείνενο:
"1. Η τιμή προσφοράς "ελεύθερο στα σύνορα" της Κοινότητας, που προβλέπεται στο άρθρο 1 παράγραφος 2 του κανονισμού (ΕΟΚ) αριθ. 3013/89, υπολογίζεται με βάση τις τιμές προσφοράς "ελεύθερο στα σύνορα" της Κοινότητας, που καθορίζονται για τα προϊόντα που προβλέπονται στο παράρτημα Ι στοιχείο α) του εν λόγω κανονισμού καθώς και για τα ζώντα ζώα που υπάγονται στις διακρίσεις 0104 10 30, 0104 10 80 και 0104 20 90 της συνδυασμένης ονοματολογίας."
2. Τα παραρτήματα Ι και ΙΙ αντικαθίστανται από το παράρτημα Ι του παρόντος κανονισμού.
Άρθρο 3
Ο κανονισμός (ΕΟΚ) αριθ. 20/82 της Επιτροπής της 6ης Ιανουαρίου 1982 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα του προβείου και αιγείου κρέατος (9), όπως τροποποιήθηκε τελευταία από τον κανονισμό (ΕΟΚ) αριθ. 3937/87 τροποποιείται ως εξής:
1. Το άρθρο 1 αντικαθίσταται από το ακόλουθο κείμενο:
"Άρθρο 1
Ο παρών κανονισμός καθορίζει τους ειδικούς κανόνες εφαρμογής του καθεστώτος πιστοποιητικών εισαγωγής και εξαγωγής που έχει θεσπιστεί με άρθρο 15 παράγραφος 1 του κανονισμού (ΕΟΚ) αριθ. 3031/89.
Εντούτοις:
α) για τα προϊόντα που υπάγονται στην κλάση 0204 της συνδυασμένης ονοματολογίας καταγωγής Αργεντινής, Αυστραλίας, Νέας Ζηλαντίας και Ουρουγουάης-
β) για τα προϊόντα που υπάγονται στις διακρίσεις 0104 10 30, 0104 10 80 και 0104 20 90 και στην κλάση 0204 της συνδυασμένης ονοματολογίας, καταγωγής Αυστρίας, Βουλγαρίας, Ουγγαρίας, Ισλανδίας, Πολωνίας, Σοσιαλιστικής Δημοκρατίας της Γερμανίας, Ρουμανίας, Τσεχοσλοβακίας και Γιουγκοσλαβίας,
τα πιστοποιητικά εισαγωγής δύνανται να εκδοθούν μόνο υπό τις προϋποθέσεις που προβλέπονται από τον κανονισμό (ΕΟΚ) αριθ. 19/82."
2. Το άρθρο 2 αντικαθίσταται από το ακόλουθο κείμενο:
"Άρθρο 2
Οι διατάξεις του άρθρου 5 παράγραφος 1 τρίτη περίπτωση του κανονισμού (ΕΟΚ) αριθ. 3719/88 δεν εφαρμόζονται στις εισαγωγές των προϊόντων που υπάγονται στις διακρίσεις 0104 10 30, 0104 10 80 και 0104 20 90 και στην κλάση 0204 της συνδυασμένης ονοματολογίας."
Άρθρο 4
Στο άρθρο 1 του κανονισμού (ΕΟΚ) αριθ. 3643/85 του Συμβουλίου της 19ης Δεκεμβρίου 1985 σχετικά με το καθεστώς εισαγωγής που εφαρμόζεται σε ορισμένες τρίτες χώρες στον τομέα του προβείου και αιγείου κρέατος από το έτος 1986 (10), όπως τροποποιήθηκε τελευταία από τον κανονισμό (ΕΟΚ) αριθ. 1568/92 (11), η παράγραφος 1 αντικαθίσταται από το ακόλουθο κείμενο:
"1. Για τα προϊόντα που αναφέρονται κατωτέρω, η είσπραξη της εισφοράς κατά την εισαγωγή ορίζεται στο 10 % κατ' αξία, μέσα στο όριο ετησίων ποσοτήτων εκφρασμένων σε τόνους ισοδύναμου σφαγείου, ανά ενδιαφερόμενη τρίτη χώρα και ανά κατηγορία:
Κωδικός ΣΟ Περιγραφή εμπορευμάτων Ενδιαφερόμενες τρίτες χώρες και ποσότητες Χιλή Άλλες τρίτες χώρες (α) 0104 Προβατοειδή και αιγοειδή ζώντα 0104 10 30 Άλλα προβατοειδή, άλλα από τα αναπαραγωγής καθαρής φυλής (β) 0104 10 80 Αρνιά (ηλικίας μέχρι 1 έτους) (β) 0 50 0104 20 90 Αιγοειδή, αλλά από τα αναπαραγωγής καθαρής φυλής (β) 0204 Κρέατα προβατοειδών ή αιγοειδών, νωπά, διατηρημένα με απλή ψύξη ή κατεψυγμένα: Νωπά ή διατηρημένα με απλή ψύξη 0 100 Κατεψυγμένα 1 490 200 (γ)
(α) Εκτός της Αργεντινής, της Αυσταλίας, της Αυστρίας, της Βουλγαρίας, της Ουγγαρίας, της Ισλανδίας, της Νέας Ζηλανδίας, της Πολωνίας, της Γερμανίας, της Ρουμανίας, της Τσεχοσλοβακίας, της Ουρουγουάης και της Γιουγκοσλαβίας.
(β) Για τα προϊόντα των διακρίσεων 0104 10 30, 0104 10 80 και 0104 20 90 της συνδυασμένης ονοματολογίας, ο συντελεστής μετατροπής "καθαρή μάζα (βάρος ζωντανού ζώου)/μάζα σφαγίου (ισοδύναμο βάρος σφαγίου)" που λαμβάνεται ως βάση υπολογισμού είναι 0,47.
(γ) Εκ των οποίων 100 τόνοι προορίζονται για την Γριλανδία.".
Άρθρο 5
Ο κανονισμός (ΕΟΚ) αριθ. 3013/89 τροποποιείται ως εξής:
1. Το άρθρο 1 αντικαθίσταται από το ακόλουθο κείμενο:
"Άρθρο 1
Η κοινή οργάνωση αγοράς στον τομέα του προβείου και αιγείου κρέατος περιλαμβάνει ένα καθεστώς τιμών και ένα καθεστώς συναλλαγών και διέπει τα ακόλουθα προϊόντα:
Κωδικός ΣΟ Περιγραφή εμπορευμάτων (α) 0104 10 30 Αρνιά (ηλικίας μέχρι ενός έτους) 0104 10 80 Άλλα προβατοειδή ζωντανά, άλλα από τα αναπαραγωγής καθαρής φυλής 0104 20 90 Αιγοειδή ζωντανά, άλλα από τα αναπαραγωγής καθαρής φυλής 0204 Κρέατα προβατοειδών ή αιγοειδών, νωπά, διατηρημένα με απλή ψύξη κατεψυγμένα 0210 90 11 Κρέατα προβατοειδών και αιγοειδών, με κόκαλα, αλατισμένα ή σε άλμη, αποξεραμένα ή καπνιστά 0210 90 19 Κρέατα προβατοειδών και αιγοειδών, χωρίς κόκαλα, αλατισμένα ή σε άλμη, αποξεραμένα ή καπνιστά (β) 0104 10 10 Προβατοειδή ζωντανά, αναπαραγωγής καθαρής φυλής 0104 20 10 Αιγοειδή ζωντανά, αναπαραγωγής καθαρής φυλής 0206 80 99 Παραπροϊόντα σφαγίων, βρώσιμα, προβατοειδών και αιγοειδών, νωπά, ή διατηρημένα με απλή ψύξη, άλλα από εκείνα που προορίζονται για την παρασκευή φαρμακευτικών προϊόντων 0206 90 99 Παραπροϊόντα σφαγίων, βρώσιμα, προβατοειδών και αιγοειδών, κατεψυγμένα, άλλα από εκείνα που προορίζονται για την παρασκευή φαρμακευτικών προϊόντων 0210 90 60 Παραπροϊόντα σφαγίων, βρώσιμα, προβατοειδών και αιγοειδών, αλατισμένα ή σε άλμη, αποξεραμένα ή καπνιστά 1502 00 99 Λίπη προβατοειδών και αιγοειδών, ακατέργαστα (ξίγκια) ή λιωμένα, έστω και με πίεση ή που εξάγονται με τη βοήθεια διαλυτών (γ) 1602 90 71 Άλλα παρασκευάσματα και κονσέρβες κρεάτων ή παραπροϊόντων σφαγίων προβατοειδών, ή αιγοειδών, άψητα. Μείγματα κρέατος ή παραπροϊόντων σφαγίων, άψητων (δ) 1602 90 79 Άλλα παρασκευάσματα και κονσέρβες κρεάτων ή παραπροϊόντων σφαγίων προβατοειδών ή αιγοειδών.".
2. Στο άρθρο 11 η παράγραφος 3 αντικαθίστανται από το ακόλουθο κείμενο:
"3. Για τα ζωντανά ζώα των διακρίσεων 0104 10 30, 0104 10 80 και 0104 20 90, καθώς και γαι τα κρέατα που αναφέρονται στο παράρτημα Ι, στις διακρίσεις 0204 22 10, 0204 22 30, 0204 22 50, 0204 22 90, 0204 23 00, 0204 50 13, 0204 50 15, 0204 50 19, 0204 50 31, 0204 50 39, 0210 90 11 και 0210 90 19, η εισφορά είναι ίση με την εισφορά που καθορίζεται για το προϊόν που αναφέρεται στην παράγραφο 1, η οποία πολλαπλασιάζεται επί ένα κατ' αποκοπήν συντελεστή για καθένα από τα εν λόγω προϊόντα."
3. Στο άρθρο 12 η παράγραφος 3 αντικαθίσταται από το ακόλουθο κείμενο:
"3. Για τα κατεψυγμένα κρέατα που αναφέρονται στο παράρτημα Ι, στις διακρίσεις 0204 42 10, 0204 42 30, 0204 42 50, 0204 42 90, 0204 43 10, 0204 43 90, 0204 50 53, 0204 50 55, 0204 50 59, 0204 50 71 και 0204 50 79, η εισφορά είναι ίση με την εισφορά που καθορίζεται για το προϊόν που αναφέρεται στην παράγραφο 1, η οποία πολλαπλασιάζεται με ένα συντελεστή κατ' αποκοπή, που καθορίζεται για καθένα από τα εν λόγω προϊόντα."
4. Το άρθρο 14 αντικαθίσταται από το ακόλουθο κείμενο:
"Άρθο 14
Κατά παρέκκλιση των άρθρων 11, 12 και 13:
α) όσον αφορά τα προϊόντα που υπάγονται στις διακρίσεις 0104 10 30, 0104 10 80 και 0104 20 90, οι εισφορές περιορίζονται στο ποσό που προκύπτει από συμφωνίες αυτοπεριορισμού-
β) όσον αφορά τα προϊόντα που υπάγονται στην κλάση 0204 για τα οποία ο συντελεστής του δασμού έχει παγιοποιηθεί στα πλαίσια της ΓΣΔΕ, οι εισφορές περιορίζονται στο ποσό που προκύπτει από την παγιοποίηση αυτή ή σ' εκείνο που προκύπτει από συμφωνίες αυτοπεριορισμού."
5. Το παράρτημα ΙΙ αντικαθίσταται από το κείμενο που αναφέρεται στο παράρτημα ΙΙ του παρόντος κανονισμού.
Άρθρο 6
Στο άρθρο 1 παράγραφος 1 του κανονισμού (ΕΟΚ) αριθ. 3882/90 για τη θέσπιση των λεπτομερειών εποπτείας των τιμών εισαγωγής του κρέατος αρνιού (12), η παράγραφος 1 αντικαθίσταται από το ακόλουθο κείμενο:
"Άρθρο 1
1. Την 15η ημέρα κάθε μήνα, τα κράτη μέλη ανακοινώνουν στην Επιτροπή, για κάθε τρίτη χώρα καταγωγής, την "τιμή προσφοράς ελεύθερο στα σύνορα" ή "το κόστος, ασφάλεια, ναύλο (cif)" και την εισαγόμενη ποσότητα ζώντων ζώων και προβείου κρέατος που καταγράφεται κατά τη διάρκεια του ημερολογιακού μήνα που προηγείται της ημέρας της ανακοινώσεως αυτής και που υπάγονται στους κωδικούς ΣΟ 0104 10 90, 0204 10 00, 0204 22 10, 0204 22 30, 0204 22 50, 0204 22 90, 0204 23 00, 0204 30 00, 0204 42 10, 0204 42 30, 0204 42 90, 0204 43 10, 0204 42 50."
Άρθρο 7
Ο παρών κανονισμός αρχίζει να ισχύει την 1η Ιανουαρίου 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Δεκεμβρίου 1992.

Labels: 3
17
6